b'\n_START_ARTICLE_\nNK Sloga Ljubu\xc5\xa1ki\n_START_SECTION_\nPovijest\n_START_PARAGRAPH_\nUtemeljen je 1937. godine kao Ljubu\xc5\xa1ki omladinski \xc5\xa1portski klub, no prestao je s radom zbog po\xc4\x8detka drugog svjetskog rata. 1947. je nakratko o\xc5\xbeivljen pod imenom Udarnik. Od 1952., postoji NK Sloga koji je djelovao do 1957.. Imao je uspjeha u zonskim ligama i nije vi\xc5\xa1e imao problema opstati , za razliku od prija\xc5\xa1njih \xe2\x80\x9einkarnacija\xe2\x80\x9d. 1994. klub vra\xc4\x87a staro ime HNK Ljubu\xc5\xa1ki. U sezoni 2000./01., klubovi iz Herceg-Bosne, uklju\xc4\x8duju\xc4\x87i i HNK Ljubu\xc5\xa1ki, su u\xc5\xa1li u Premijer ligu BiH._NEWLINE_Nakon jedne sezone, ispali su u ni\xc5\xbeu ligu, Prvu ligu FBiH. U sezoni 2007./08. igrali su u drugoj ligi FBiH - Jug. Ekipa je nakon dvije neodigrane utakmice diskvalificirana iz lige. U ljeto 2009. klub se ponovno aktivira, ali sa drugim imenom NK Sloga. Nakon jedne sezone u me\xc4\x91u\xc5\xbeupanijskoj ligi HB\xc5\xbd i ZH\xc5\xbd klub se plasirao u Drugu ligu Jug. U sezoni 2014./15. osvajaju Drugu ligu i time ostvaruju plasman u Prvu ligu FBiH. Ve\xc4\x87 nakon jedne sezone ispadaju iz Prve lige. Pred po\xc4\x8detak sezone 2018./19. odustaju od natjecanja u Drugoj ligi Jug.\n_START_SECTION_\nUspjesi\n_START_PARAGRAPH_\nKlub je osvojio kup Herceg-Bosne 1994./95. i 1995./96. godine.'